Registrite ja infosüsteemide keskus 22 .10.2025

## Taotlus kinnistusraamatu andmete pärimiseks füüsilise isiku nime ja isikukoodi alusel

Taotleme Eesti Metsamajandajate Selts MTÜ (metsaühistu nimi) esindajatele õigust kinnistusraamatu andmete pärimiseks füüsilise isiku nime ja isikukoodi alusel.

Eesti Metsamajandajate Selts MTÜ (metsaühistu nimi) (reg kood …… 80381424..) on metsaühistu vastavalt Metsaseaduse § 10 lg 5 definitsioonile - mittetulundusühing või tulundusühistu, mille põhikirjakohane tegevus on metsa majandamine ning mille liikmed on füüsilised või eraõiguslikud juriidilised isikud, kellel on metsamaa.

[Metsaseaduse](https://www.riigiteataja.ee/akt/119122024006?leiaKehtiv) ja [erametsanduse toetuste määruse](https://www.riigiteataja.ee/akt/106012017005?leiaKehtiv) alusel on metsaühistu rolliks oma liikmetele (erametsaomanikele) erinevate metsandustoetuste vahendamine, nende nimel toetuse taotlemine.

Toetuste määruse § 3 järgi võib metsaühistu toetust taotleda ja saada erametsaomanikest metsaühistu liikmete omandis oleva metsamaa jaoks, kui tal on:

1. ärakiri mitte varem kui taotluse esitamise aastale vahetult eelnenud kalendriaastal metsaühistu vastuvõetud üldkoosoleku otsusest, millest nähtub tema liikmete nõusolek taotleda toetust, kui põhikirjast ei nähtu õigust taotleda toetust metsaühistu liikmete nimel;
2. metsaühistu liikmete nimekiri koos nende isiku- või registrikoodide ja **metsamaa pindalaga** mitte varasema kui taotluse esitamise kuule vahetult eelnenud kuu esimese päeva seisuga ning metsaühistu ja vastutustundliku metsanduse edendamise toetuse taotlemise korral taotlemisele eelnenud kalendriaasta lõpu seisuga (edaspidi metsaühistu liikmete põhiandmetega nimekiri).

Et metsaühistul oleks võimalik seaduses märgitud toetusi metsaomaniku nimel taotleda, vajatakse andmeid metsaomaniku omandis oleva metsamaa kohta. Sealjuures tuleb veenduda, et tegu on metsamaaga Metsaseaduse § 3 p 3 järgi (metsamaaks ei loeta õuemaad, elamumaad, pargi, kalmistu, haljasala, marjaja viljapuuaia, puukooli, aiandi, dendraariumi ning puu- ja põõsaistandike maad).

Metsaühistud peavad arvestust oma liikmete metsamaa suuruse kohta. Kuna kinnistute ja katastriandmed võivad aja jooksul muutuda, puudub võimalus neid tunnuste järgi kontrollida, lisaks on suuremate metsaomanike puhul katastriüksuste kaupa andmete kontrollimine äärmiselt ajamahukas ja kulukas.

Meie hinnangul vastab metsaühistu Kinnistusraamatuseaduse § 74 lg 42 p 8 tingimusele, olles muu isik, kes vajab kinnistusraamatu andmeid seaduses sätestatud avalik-õiguslike ülesannete täitmiseks.

Taotleme järgmistele Eesti Metsamajandajate Selts MTP (metsaühistu nimi) esindajatele:

* Triin Alatalo , isikukood 49002082768, e-post triin@eestimetsamajandajad.ee
* Piret Jüriöö , isikukood 49510276813, [piret@eestimetsamajandajad.ee](mailto:piret@eestimetsamajandajad.ee)
* Andry Mataloja, isikukood 38908130308, [andry@eestimetsamajandajad.ee](mailto:andry@eestimetsamajandajad.ee)
* Jürgo Järving, isikukood 38904200285, jurgo@eestimetsamajandajad.ee

õigust kinnistusraamatu lepingulise kasutajana pärida andmeid füüsilise isiku nime ja isikukoodi alusel.

Lugupidamisega

Triin Alatalo

*Allkirjastatud digitaalselt*